open-index/open-wikipedia-markdown huggingface dataset:
Hermētisms

[right|thumb|220px|[Kaducejs — hermētisma simbols]]
**Hermētisms** ir reliģiska, filozofiska un ezoteriska tradīcija, kas balstās Hermesa Trismegista rakstos. Viņa raksti ļoti ietekmēja Rietumu ezoterikas tradīciju, kā arī bija nozīmīgi renesanses un reformācijas laikā kopumā. Hermētismu ar zinātni Viduslaiku noslēgumā vienoja uzskats, ka cilvēkam ir iespēja pārvaldīt dabas procesus.

Hermētisms sakņojas *[[prisca theologia]]* doktrīnā — visām pasaules reliģijām ir viena īstā teoloģija. Hermētisti tic, ka Visuma gudrībā ietilpst trīs lietas — alķīmija, astroloģija un maģija — tās cenšas izzināt un praktizēt.

## Atsauces
Andžejs Sapjeha

**Andžejs Sapjeha** (, , ; dzimis 1539. gadā, miris ) bija Polijas—Lietuvas valsts un militārs darbinieks no Sapjehu dzimtas. Lietuvas liekņazistes kausa turētājs (*pocillator Magni Ducatus Lithuaniae*) (1588—1592), Minskas kastelāns (1592—1597), Polockas (1597—1613) un Smoļenskas (no 1621. gada) vaivads.

Livonijas kara laikā 1578. gadā vadīja lietuviešu spēkus pret krievu karaspēku Cēsu kaujā, gūdams svarīgu uzvaru.

## Ārējās saites
Francs Boass

**Francs Boass ** (;  — ) bija vācu izcelsmes amerikāņu antropologs un viens no modernās amerikāņu antropoloģijas dibinātājiem. Boass veica pētījumus pie inuitiem un citām Amerikas pirmiedzīvotāju grupām. Viņš izveidoja četras kategorijas antropoloģijas apakšnozaru aprakstam: fiziskā, lingvistiskā; arheoloģija un sociālā un kultūras antropoloģija. Boass uzskatīja, ka kultūras un sabiedrības ir jāsaprot pēc to iekšējās loģikas (kultūrrelatīvisma ideja). Boass uzstāja, ka katrai sabiedrībai ir sava vēsture un nepastāv noteiktas attīstības fāzes, kā to apgalvoja evolucionisti.

## Atsauces

## Ārējās saites
Kalniena

**Kalniena** (arī **Kalniene**) ir ciems Gulbenes novada Stāmerienas pagastā pie autoceļa V388 (Alūksne—Kalniena—Gulbene), vēsturiski zināms kā Kalnamuiža. 18.—19. gadsimtā veidotā Kalnamuižas apbūve ir valsts nozīmes arhitektūras piemineklis, saglabājusies pils, parks, dārznieka māja, stallis ar ratnīcu un kučiera dzīvokli, kā arī veļas mazgātava.

## Vēsture
thumb|250px|left|Kalnienas skola agrākajā Kalnamuižas pilī (pēc 1920).
Ciems veidojies uz Kalnamuižas (*Kalnamuisch*) zemes. Kalnienas muižas ēkas ir celtas 18. gadsimtā, kungu māja ir ar plašām dzīvojamām telpām trijos stāvos, ieskaitot puspagraba cokolstāvu un izbūvēto mansarda jumta stāvu, agrākais dakstiņu jumts nomainīts ar šīferi. Pēc 1920. gada zemes reformas ēkā atradās Kalnienas pamatskola. 2004. gadā muižas ēkas privatizēja, saglabājusies arī oranžērija, veļas māja un citas ēkas.

## Nosaukums
Kalniena savu nosaukumu ieguvusi no daudzajiem apkārt esošajiem pakalniem. No tiem vispazīstamākais ir Vēja kalns jeb Dzirnavu kalns pašā Kalnienas centrā. Par Vēja vai Dzirnavu kalnu to sauc tāpēc, ka uz tā kādreiz bijušas vējdzirnavas, no kurām mūsdienās gan palikušas tikai pussagruvušas sienas. Vēl Kalnienā ir Vārnu kalns, Skudru kalns, Skudruļu kalns, Magaziņu kalns, Kalēju kalns un vairāki citi lielāki un mazāki pauguri. Tajā arī atrodami daudzi ar kalniem saistīti māju vārdi: Ašukalni, Mālkalni, Grantskalni, Jāņkalni, Augstkalni, Cepļakalns, Kalnāji, Kalnabānuži, Kalnacīruļi, Pakalni, Puķukalni, Jaunkalni, Smilškalni, Kļavukalns, arī māju vārds Vējakalns.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
Kurzeme (albums)

**Kurzeme** (oriģināli izdots ar nosaukumu "**Raimonds Pauls**") ir 1972. gadā izdots Raimonda Paula estrādes dziesmu albums, kuru izpildīja ansamblis "Studija" (solisti Nora Bumbiere un Viktors Lapčenoks).

## Tapšana
Pēc aiziešanas no Rīgas estrādes orķestra vadības 1971. gadā Raimonds Pauls nodibināja ansambli, kas sākotnēji saucās "Studija" un bija iecerēts kā studijas ansamblis dziesmu ierakstiem. Šajā ansamblī līdzās R. Paulam darbojās arī grupas "Katedrāle" dalībnieki — ģitārists Gunārs Šimkus un bundzinieks Vladimirs Smirnovs, kā arī basists Ivars Galenieks. Vēlāk sastāvs mainījās un ansambļa nosaukums tika mainīts uz "Modo".

Šajā albumā ieskaņots gan ārtroka un psihedēliskā roka cikls ar Dainas Avotiņas vārdiem, gan čigānu dziesmu cikls ar Jāņa Petera vārdiem.

1973. gadā ASV latviešu ierakstu izdevniecība *Daiga Records* izdeva šo albumu skaņuplatē ar nosaukumu "Lana".

Albums atkārtoti izdots 2003. gadā ar nosaukumu "Kurzeme" (oriģinālā albuma populārākās dziesmas vārdā) un papildināts ar trīs dziesmām no mazās skaņuplates "Manai dzimtenei" (1973).

Dziesma "Ērģeles naktī" bija arī Čeļabinskas ansambļa "Ariel" repertuārā, tās versija krievu valodā Ludmilas Azarovas atdzejojumā iekļauta viņu pirmajā albumā, kas izdots 1975. gadā.

## Dziesmas
1. Dziesmu cikls Ar Dainas Avotiņas vārdiem:
*I. Vientulība
*II. Nenopūt sveci
*III. Ērģeles naktī
*IV. Zvani
*V. Ne jau es...

2. Dzejnieka mīlas vārdi (Jāņa Petera vārdi)

3. Varbūt (Alfrēda Krūkļa vārdi)

4. Dziesmu cikls "Trīs seni Latvijas čigānu motīvi" (J. Petera vārdi):

* I. Dāvā man lakatu sarkanu
* II. Mana balss
* III. Precē mani, čigānzēn!

5. Lana (J. Petera vārdi)

6. Kurzeme (J. Petera vārdi)

### Dziesmas no EP "Manai dzimtenei" (J. Petera vārdi)

7. Dzel manī sauli (Veltījums Emīlam Dārziņam)

8. Vēju stundā

9. Manai dzimtenei (Veltījums latviešu Dziesmu svētku simtgadei)

## Izpildītāji
* Balss — N. Bumbiere (1., 4., 7.—9.)
* Balss — V. Lapčenoks

Ansamblis "Studija":
* Klavieres, elektriskās ērģeles — R. Pauls
* Ģitāra — G. Šimkus
* Basģitāra — I. Galenieks
* Sitaminstrumenti — V. Smirnovs
* Flauta — Ivars Birkāns (1.)

Latvijas Televīzijas un radio estrādes orķestris A. Zaķa vadībā. Vijole — Alnis Zaķis (4.)

Kamerkoris "Ave sol" Imanta Kokara vadībā (7.)

Radio koris Edgara Račevska vadībā (9.)

## Atsauces
LISA Pathfinder

***LISA Pathfinder*** (sākotnēji ***SMART-2***) bija Eiropas Kosmosa aģentūras (*ESA*) kosmiskais aparāts tehnoloģiju izmēģināšanai, kuras paredzēts izmantot gravitācijas viļņu observatorijā *[[Evolved Laser Interferometer Space Antenna]]* (*eLISA*). Tas palaists 2015. gada decembrī. Deaktivēts 2017. gada jūlijā.

Kosmiskajā aparātā ievietoti divi masas ķermeņi, kas atradās 38 cm attālumā viens no otra un bija "brīvā kritienā". Tie bija izolēti no ārējās vides iedarbības. Tika mērīta ķermeņu relatīvā pozīcija un orientācija ar precizitāti mazāku par 0,01 nanometru. Ar šādu precizitāti nākotnē *eLISA* spētu uztvert gravitācijas viļņu iedarbību.

Orbitālo manevru veikšanai izmantota platformas *[[Eurostar-2000]]* dzinējsistēma. Tā tika atmesta pēc mērķa orbītas sasniegšanas. Projektā piedalījās arī NASA, piegādājot zemas enerģijas elektriskos dzinējus un neatkarīgu datoru.

## Lidojuma gaita
*LISA Pathfinder* palaists  04:04 UTC ar nesējraķeti *[[Vega (nesējraķete)|Vega]]* (lidojums *VV06*) no Gviānas kosmiskā centra.

2016. gada 22. janvārī kosmiskais aparāts tika ievadīts Lisažū orbītā ap Zemes un Saules L1 Lagranža punktu. 11:30 UTC no *LISA Pathfinder* tika atdalīts dzinēju modulis. Februārī tika atbrīvoti divi testa kubi. 8. martā sākās zinātniskā misija. 7. jūnijā *ESA* publicēja pirmos rezultātus: masas kubu pozīcija bija 5 reižu stabilāka nekā bija nepieciešams *LISA Pathfinder* uzdevumiem.

 18:00 UTC uz *LISA Pathfinder* tika nosūtīta komanda deaktivēt kosmisko aparātu.

## Atsauces

## Ārējās saites
* LISA Pathfinder ESA, 
* Vega Flight VV06  Arianespace, , 
* LISA-Pathfinder Gunter's Space page,
Džeimijs Vārdijs

**Džeimijs Ričards Vārdijs** (, dzimis ) ir angļu futbolists, kurš spēlē Itālijas A sērijas komandā *[[US Cremonese|Cremonese]]*.

Jauniešu vecumā trenējies *[[Sheffield Wednesday]]* sistēmā, taču pieaugušo karjeru sācis klubā *[[Stockbridge Park Steels F.C.|Stockbridge Park Steels]]*, kur nospēlējis 107 spēles, gūstot 66 vārtus. 2010. gadā Dž. Vārdijs pārcēlās uz citu zemāko līgu klubu *[[F.C. Halifax Town|Halifax Town]]*, kur guva 26 vārtus debijas sezonā. Nākamajā sezonā viņš nonāca klubā *[[Fleetwood Town]]*, kura sastāvā sezonas laikā 31 reizi pārspēja pretinieku vārtsargus.

2012. gada maijā tiesības uz Dž. Vārdiju iegādājās ''Championship'' līgas klubs *[[Leicester City F.C.|Leicester City]]*. Transfēra maksa par spēlētāju bija viens miljons mārciņu, kas kļuva par rekordu spēlētājiem no zemākajām līgām Anglijas futbola hierarhijā (pusprofesionālā *Fleetwood Town* spēlēja pēc ranga piektajā Anglijas futbola līgā). 2014. gadā klubs izcīnīja tiesības spēlēt Premjerlīgā. 2015.—16. gada sezonā Dž. Vārdijs guva 24 vārtus līgas spēlēs (otrais rezultatīvākais), kā arī tika atzīts par līgas labāko spēlētāju, savukārt komanda sensacionāli kļuva par Premjerlīgas čempioni. Tāpat viņš pārspēja Rūda van Nistelroja rekordu, gūstot vārtus 11 spēlēs pēc kārtas.

2015. gada jūnijā Dž. Vārdijs debitēja Anglijas izlasē un pārstāvēja to arī 2016. gada Eiropas čempionātā. Tāpat piedalījās 2018. gada Pasaules kausa finālturnīrā.

## Sasniegumi
**Fleetwood Town**

* Nacionālā līga: 2011—12

**Leicetser City**

* Anglijas Premjerlīga: 2015—16
* Anglijas čempionāts: 2013—14

**Individuālie sasniegumi**

* Anglijas Premjerlīgas sezonas labākais spēlētājs: 2015—16
* FWA gada labākais futbolists: 2015—16
* Anglijas Premjerlīgas labākais vārtu guvējs: 2015—16
* ''Leicester City'' sezonas labākais spēlētājs: 2019—02

## Ārējās saites
Kliju apakšdzimta

**Kliju apakšdzimta** (*Milvinae*) ir vanagu dzimtas (*Accipitridae*) apakšdzimta, kurā tiek iedalītas 6 mūsdienās dzīvojošu plēsīgo putnu sugu ģintis. Tās sastopamas gandrīz visos kontinentos, izņemot Antarktīdu. Latvijā sastopamas divas kliju apakšdzimtas sugas: melnā klija (*Milvus migrans*) un sarkanā klija (*Milvus milvus*). 

## Kopīgās iezīmes
Klijas ir vidēji lieli un lieli plēsīgie putni ar gariem, platiem spārniem un salīdzinoši vājām, garām kājām un viegli liektiem nagiem. Knābis ir samērā šaurs, turklāt augšējā knābja daļas mala ir viļņota. 

Šīs grupas putni mājo atklātās ainavās, ūdenstilpju krastos un ir aktīvi dienas laikā, lielāko daļu laika pavada, planējot augstu gaisā. Tie ir veikli un akrobātiski lidotāji. Apspalvojums atkarībā no sugas var būt brūns, pelēkbrūns, sarkanbrūns, raksturīgs gaišāku toņu garenvirziena svītrojums. Pamatā barojas ar maitas gaļu, bet reizēm arī medī, piemēram, ķirzakas, vardes, zivis un citus sīkus dzīvniekus.

## Sistemātika
**Kliju apakšdzimta** (*Milvinae*)
* Brahmaņu klijas (*Haliastur*)
** Brahmaņu klija (*Haliastur indus*)
** Svilpējklija (*Haliastur sphenurus*)
* Divzobu klijas (*Harpagus*)
** Divzobu klija (*Harpagus bidentatus*)
** Sarkanstilbu klija (*Harpagus diodon*)
* Klijas (*Milvus*)
**Dzeltenknābja klija (*Milvus aegyptius*)
**Melnā klija (*Milvus migrans*)
**Sarkanā klija (*Milvus milvus*)
* Kvadrātastes klijas (*Lophoictinia*)
** Kvadrātastes klija (*Lophoictinia isura*)
* Melnkrūšu klijas (*Hamirostra*)
** Melnkrūšu klija (*Hamirostra melanosternon*)
* Slaidknābja klijas (*Helicolestes*)
** Slaidknābja klija (*Helicolestes hamatus*)

## Atsauces
Klijas

**Klijas** jeb **klījas** (*Milvus*) ir viena no vanagu dzimtas (*Accipitridae*) ģintīm, kurā apvienotas 3 mūsdienās dzīvojošas plēsīgo putnu sugas. Tās ir Vecās Pasaules putnu sugas un atkarībā no sugas sastopamas Eirāzijā, Āfrikā un Austrālijā. Latvijā sastopamas divas kliju ģints sugas: melnā klija (*Milvus migrans*) un sarkanā klija (*Milvus milvus*). 

## Sistemātikas izmaiņas
Nesenā pagātnē kliju ģintī bija tikai divas sugas: melnā klija un sarkanā klija. Saskaņā ar jaunākajiem DNS pētījumiem viena no melnās klijas pasugām mūsdienās tiek sistematizēta kā atsevišķa suga — dzeltenknābja klija (*Milvus aegyptius*). Iespējams, arī sarkanās klijas pasuga — Kaboverdes klija (*Milvus (milvus) fasciicauda*), kas gan mūsdienās ir izmirusi, ir atsevišķa suga. 

## Kopīgās iezīmes
Klijas ir lieli plēsīgie putni ar gariem, platiem spārniem, robotu asti un salīdzinoši vājām, garām kājām un viegli liektiem nagiem. Knābis ir samērā šaurs, turklāt augšējā knābja daļas mala ir viļņota.

Pamatā barojas ar maitas gaļu, bet reizēm arī medī nelielus zīdītājus, putnus un bezmugurkaulniekus.

## Sistemātika
* **Klijas** (*Milvus*)
**Dzeltenknābja klija (*Milvus aegyptius*)
**Melnā klija (*Milvus migrans*)
**Sarkanā klija (*Milvus milvus*)

## Atsauces

## Ārējās saites
* Raptors of the World: Kites
Frānsiss Fukujama

**Jošihiro Frānsiss Fukujama** (, dzimis ) ir japāņu izcelsmes amerikāņu politologs, ekonomists un rakstnieks.

Karjeras iesākumā Fukujama bija saistīts ar Amerikāņu neokonservatīvo politisko spārnu, un plašu ievērību guva viņa tēze, ka līdz ar Aukstā kara beigām un komunisma sabrukumu ir iestājušās vēstures beigas un liberālais kapitālisms svin savu globālu uzvaru kā vienīgā iespējamā sabiedriskā kārtība pasaulē. Pēc Otrā Līča kara mainīja savus uzskatus un distancējās no neokonservatīvās ideoloģijas.

## Dzīvesgājums
Fukujama dzimis japāņu izcelsmes ģimenē 1952. gada 27. oktobrī Čikāgā, Ilinoisas štatā, un uzauga Ņujorkā. Viņa tēvs bija kalvinistu baznīcas mācītājs un religijas profesors. Fukujama ieguva bakalaura grādu Kornela Universitātē un doktora grādu politikas zinātnē Hārvarda Universitātē.

Fukujama kļuva slavens pēc tam, kad 1989. gadā publicēja eseju "Vēstures gals?" *(The End of History?*) žurnālā "*The National Interest*". Šajā esejā viņš apgalvoja, ka ar komunisma krišanu un Aukstā kara beigām liberālā demokrātija varētu būt cilvēces politiskās attīstības pēdējais posms un galīgais pārvaldes veids.

Vēlāk viņš paplašināja šos argumentus grāmatā "Vēstures gals un pēdējais cilvēks", kurā viņš apsprieda liberālās demokrātijas uzvaru kā visefektīvāko un ilgtspējīgāko valdības formu. Fukujama argumentēja, ka citu ideoloģiju sabrukums un demokrātijas izplatība liecina par to, ka cilvēce ir nonākusi pie vēstures gala - nevis burtiskā nozīmē, bet gan filozofiskā un politiskā izpratnē.

Fukujama ir uzrakstījis vairākas citas grāmatas, ieskaitot "Uzticība: sociālās tikuma veidošana un ekonomiskā labklājība" (*Trust: The Social Virtues and the Creation of Prosperity*), "Lielais šķelšanās: cilvēka daba un sociālo pasūtījumu atjaunošana" (*The Great Disruption: Human Nature and the Reconstitution of Social Orde*r), un "Politiskā kārtība un politiskā pagrimums" (*Political Order and Political Decay*).

Fukujama ir mācījis un strādājis dažādās universitātēs un institūtos, tai skaitā Džordžtaunas Universitātē un Stenforda Universitātē, kur viņš ir Starptautisko pētījumu institūta vecākais biedrs un demokrātijas, attīstības un tiesiskuma centra direktors. 

Pašlaik turpina pētīt un rakstīt par demokrātijas attīstību, politisko stabilitāti un globalizāciju. Pēdējo desmitgažu notikumi, piemēram, autoritārisma, populisma, ekonomisko krīžu un globālo konfliktu pieaugums, ir likuši Fukujamam atzīt, ka liberālās demokrātijas sasniegšanas process būs grūtāks un ilgāks, nekā viņš iepriekš bija paredzējis. Viņš arī atzīst, ka dažas viņa cerības par demokrātisko sistēmu ilgtspēju un izplatību ir izrādījušās pārāk optimistiskas.

## Atsauces

## Ārējās saites
Āgenskalna līcis

**Āgenskalna līcis** ir līcis Rīgā, Daugavas kreisajā krastā starp bijušo Klīversalu un Ķīpsalas augšgalu. Līča dienvidu galā ietek Mārupīte. Rietumos savienots ar Zundu (Daugavas atteka apkārt Ķīpsalai, senāk saukta arī par Mazo Daugavu). Gar līča krastiem iet Trijādības iela, Raņķa dambis un Balasta dambis. Līcī atrodas jahtu un kuteru piestātnes, šeit tiek pārziemoti Rīgā izmantotie pasažieru kuģīši. Netālu no Āgenskalna līča atrodas Latvijas Jūras administrācija.

## Vēsture
Līča izveidošanos noteica hidrotehnisko būvju veidošana pēc G. E. fon Veismaņa projekta Daugavas kreisajā krastā. Dambju sistēma 18. gadsimtā savienoja vienā virknē sešas salas: Bieķensalu, Mūkusalu, Lielo Klīversalu, Burkānu salu, Mazo Klīversalu un Ķīpsalu (mūsdienu Kuģu iela un Balasta dambis ir daļa no šīs hidrotehniskās būves). Vairākos spēcīgos palos ap gadsimtu miju Daugavas ūdeņi dambi postījuši, kas veicināja plaša līča veidošanos. Līcis (sākotnēji saukts **Pārrāvums**) kļuva par iecienītu strūgu izkraušanas vietu Daugavas kreisajā krastā. Kad 1852. gadā Rīgā atklāja tvaikonīšu satiksmi pāri Daugavai, Pārrāvumā izvietoja pasažieru pieturas. Āgenskalna tvaikoņu piestātne kļuva par vienu no nozīmīgākajām pilsētā. 19. gadsimta 60. gados Klīversalā izvietoja Jelgavas dzelzceļa līnijas gala staciju, šeit sāka attīstīties rūpniecība. 1904. gadā sāka līča padziļināšanu un izbūvi, pārbūvēja Raņķa dambi un daļu no līča nosusināja.   
Latvijas PSR laikā un līdz 1998. gadam Āgenskalna līcī atradās Rīgas Eksperimentālās kuģu mehāniskās rūpnīcas remontdarbnīcas.

## Attēli
[thumb|250px|[Rīgas Svētās Trīsvienības pareizticīgo baznīca no Āgenskalna līča puses (pēc 1900).]]

Āgenskalns bay (4).jpg
AB dambis (5).jpg|AB dambis
Riga, Āgenskalna bank 2022-08-14.jpg
Liepaja at Pier Zunds Riga 20 June 2018.jpg|Kuģītis "Liepāja" līcī 2018. gadā.
Rigas Jahtklubs (2).jpg|Jahtklubs
Набережная дамбы. - panoramio.jpg


## Atsauces

## Ārējās saites
V4

**V4** var būt:

* autoceļš V4 — vietējās nozīmes autoceļš Latvijā, kas savieno Baldoni ar P85 pie Tomes;
* Višegrādas grupa — starptautiska organizācija, kurā apvienojušās četras Centrāleiropas valstis.
Nilss Strembergs

**Nilss Strembergs** (), arī **Nilss Štrombergs** (, 1646—1723) bija Zviedrijas karavadonis, grāfs, Zviedru Igaunijas ģenerālgubernators (1706—1709), Zviedru Vidzemes ģenerālgubernators, vadīja Rīgas aizstāvēšanu (1709—1710).

## Dzīvesgājums
Dzimis  Jenšēpingā pilsētas tiesneša un pastmeistara Jona Bratmana un viņa sievas Kristīnes ģimenē. 1671. gadā viņš iestājās Nīderlandes armijā, 1674. gadā viņu kopā ar brāļiem iecēla dižciltīgo kārtā un piešķīra Stremberga (*Strömberg*) uzvārdu. Pēc atgriešanās Zviedrijā 1689. gadā viņu iecēla par Skaraborgas pulka komandieri, 1690. gadā viņš salaulājās ar Annu Katrīnu Flemingu.

Jaunais Zviedrijas karalis Kārlis XII 1697. gadā viņu paaugstināja par ģenerālmajoru un nosūtīja uz Zviedru Pomerāniju, 1699. gadā Strembergam piešķīra barona titulu.
Lielā Ziemeļu kara sākumā viņš piedalījās zviedru karagājienā uz Poliju, 1703. gadā viņu paaugstināja par ģenerālleitnantu, 1705. gadā par ģenerāli, 1706. gadā piešķīra grāfa titulu un iecēla par Zviedru Igaunijas ģenerālgubernatoru.
Kad pēc zaudētās Poltavas kaujas 1709. gadā Zviedru Vidzemes ģenerālgubernators Ādams Lēvenhaupts nokļuva krievu gūstā, ģenerāli Strembergu iecēla par Vidzemes ģenerālgubernatoru un Rīgas cietokšņa komendantu.

Stromberga svarīgākais uzdevums bija aizstāvēt Rīgu pret Krievijas caristes karaspēka aplenkumu, kas sākās 1709. gada 3. novembrī un ilga līdz 1710. gada 3. jūlijam, kad pēc Vidzemes kapitulācijas ģenerālis Strembergs bija spiests padoties un vairākus mēnešus pavadīja krievu gūstā.

Pēc gūstekņu apmaiņas pret ģenerāli Ādamu Veidi viņš atgriezās dzimtenē un 1711. gadā tika iecelts par Zviedrijas Tirdzniecības palātas un Valsts biroja priekšsēdētāju.
Miris  savā muižā Sēdermanlandē.

## Literatūra
* August Wilhelm Hupel. Historisch-Nachrichten von den chronologisch-biographische liefländischen Generalgouverneuren, Gouverneuren Statthaltern und des zu Riga Schlosses zur Königl. schwedischen Regierungszeit. " Nordische Miscellaneen " St. 18-19, Rīga: Hartknoch 1789, p. 514-515

## Atsauces
Ekonometrija

**Ekonometrija** ir matemātikas, statistikas un skaitļošanas metožu izmantošana ekonomikas datu apstrādei, tādējādi empīriski apstiprinot ekonomikas fenomenus un sakarības. Rangnars Frišs pirmais nosauca šo nozari par ekonometriju. Ekonometrija ir gan teorētiska zinātne, gan profesija, kuras pakalpojumus izmanto dažādiem uzņēmējdarbības un administratīvajiem mērķiem.

## Atsauces

## Ārējās saites
* Latvijas ekonomentristu asociācija
Bārta (zeme)

thumbnail|right|Bārta starp pārējām prūšu zemēm
thumbnail|right|Sadalītā Bārtas zeme pēc iekļaušanas Vācu ordeņa valsts sastāvā.
**Bārta** (, ) bija viena no senprūšu zemēm, kas atradās mūsdienu Polijas un Krievijas Kaļiņingradas apgabala teritorijās. Bārtas robežas ir diezgan precīzi aprakstītas Duisburgas Pētera Prūšu zemes hronikā (*Chronicon Terrae Prussiae*). Tās stiepās gar Linas upes vidusteci un lejteci līdz Svinas upei un Mamrija ezeram austrumos. Dienvidos Bārta robežojās ar Galindas zemi.

## Vēsture
No Prūšu zemes hronikas ir zināms, ka Bārta iedalījās Lielajā Bārtā un Mazajā Bārtā. No daudzajiem arheoloģiskajiem pieminekļiem zināms, ka Bārtas zeme bija diezgan blīvi apdzīvota. Tiek lēsts, ka pirms Krusta karu sākuma tajā varēja dzīvot aptuveni 17 000 bārtiešu.

No 1238. līdz 1240. gadam Bārtu līdz ar Notangu un Varmiju iekaroja Vācu ordenis. Bārtas zemē uzcēla Bārtenšteinas un Rešelas pilis. Jau 1242. gadā bārtieši sacēlās un pretojās ordenim līdz pat 1252. gadam.
Lielās prūšu sacelšanās laikā bārtieši par savu vadoni ievēlēja Divonu (*Diwanus*) un 1264. gadā ieņēma un iznīcināja Bārtenšteinas pili. Līdz ar citu prūšu zemju iedzīvotājiem bārtieši Divoņa vadībā regulāri uzbruka Kulmai un Kristburgai. Pēc citu prūšu zemju sakāves bārtieši palika vieni no pēdējiem, kas turpināja sacelšanos līdz 1273. gadā tika nogalināts Divons un arī bārtieši izstājās no tālākas cīņas.

Lai arī kaujas ar Vācu ordeni prasīja lielus upurus, Bārta, atšķirībā no citām prūšu zemēm, nekļuva tukša un neapdzīvota. Tās iedzīvotāji joprojām nespēja pieņemt ordeņa virskundzību un nākamajos gados notika vēl divi bārtiešu sacelšanās mēģinājumi. No sākuma 1286. gadā palīdzība tika lūgta Rīgenes hercogam, savukārt otrajā mēģinājumā 1293. gadā palīdzība cīņai pret Vācu ordeni tika lūgta Lietuvas dižkunigaitim Vītenim.

Nākamajos gadsimtos notika strauja Prūsijas zemju kolonizēšana un prūšu pārtautošana, un senās Bārtas iedzīvotāji izzuda ap 16.—17. gadsimtu.
Bārta (nozīmju atdalīšana)

**Bārta** var būt:
* Bārta — ciems Dienvidkurzemes novadā;
* Upe Dienvidkurzemē;
* Bārta — senprūšu apdzīvota teritorija mūsdienu Polijas un Krievijas Kaļiņingradas apgabala teritorijā.;
* Martina Bārta.

## Skatīt arī
* Bārtas pagasts
Nilss Hēgs

**Nilss Hēgs** (, dzimis , miris ) bijis dāņu oftalmologs un šaha problēmists.

## Dzīves gājums
Bijis acu ārsts Horsensas pilsētā, pēc tam galvenais oftalmologs Vejles — Skanderborgas novadā.

Paralēli profesionālajam ārsta darbam bijis aizrautīgs vaboļu pētnieks un šaha kompozīciju sastādītājs.

Kā šaha problēmists kļuvis pazīstams 1905. gadā, kad sastādījis trīsvilci ar četrām balto bandinieka pārvēršanām. Viņš bijis dāņu šaha žurnāla *Skakbladet* šaha kompozīcijas nodaļas redaktors laika perioda no 1907. līdz 1908. gadam un no 1910. līdz 1914. gadam.
Savas dzīves vēlākajos gados Hēgs pievērsies pasaku šaham, kur viņš radījis daudzus uzdevumus un arī pilnīgi jaunus uzdevumu tipus, tā sauktos Hoega retraktorus un retro pata uzdevumus. Viņš uzrakstījis daudzus rakstus par šaha uzdevumiem un vairākus jautrus stāstus par konstruētiem stāvokļiem. Hēgs sastādījis vairāk nekā 700 uzdevumus visās šaha kompozīcijas jomās.

## Šaha kompozīcijas

Atrisinājums:
: **1. f6-f7!**
: **1. ... e5-e4 2. f7-f8D e4-e3(~) 3. Df8-e7(f6)#**
: **1. ... Ke6-d6 2. f7-f8D+ Kd6-c6 3. Df8-c5#**
: **1. ... e5xf4 2. f7-f8T Ke6-d6 3. Tf8-f6#**
: **1. ... e5xd4 2. f7-f8L Ke6-f6 3. Ta7-a6#**
: **1. ... Ke6-f6 2. f7-f8Z e5xd4(~) 3. Ta7-f7#**

## Literatūra
*  

## Atsauces

## Ārējās saites
* N. Hēga šaha kompozīcijas PDB datu bāzē
2016. gada UCI Pasaules tūre

**2016. gada [[UCI Pasaules tūre]]** bija astotā sezona 2009. gadā UCI izveidotajai vērtējuma sistēmai. Sezona sākās ar atklāšanas posmu *[[Tour Down Under]]* 19. janvārī un noslēdzās ar pēdējo posmu — *[[Giro di Lombardia]]* 1. oktobrī.

## Komandas
*[[UCI ProTeam]]* komandas sacenšas Pasaules tūrē ar *[[UCI Professional Continental]]* komandām un nacionālajām izlasēm, kuras atsevišķi uzaicina katru sacensību organizators pēc saviem ieskatiem.

## Rezultātu kalendārs

## Rezultāti
### Individuāli

Sportisti ar vienādu punktu skaitu tika kārtoti pēc Pasaules tūres sacensību un posmu uzvaru skaita, otro vietu skaita, trešo vietu skaita un tā tālāk.

* punktus ieguva 235 sportisti. 34 citi braucēji finišēja pozīcijās, kuras būtu devušas punktus, bet tos nesaņēma, jo nepārstāvēja *WorldTeam* komandas.

### Komandas

Komandu rangu aprēķināja, saskaitot individuāli iegūtos punktus no pieciem labākajiem katras komandas sportistiem.

### Valstis

Nacionālo rangu aprēķināja, saskaitot individuāli iegūtos punktus no pieciem labākajiem katras valsts sportistiem. Nacionālo rangu izmantoja, lai noteiktu, cik sportisti var pārstāvēt valsti Pasaules čempionātā.

* Punktus guva sportisti no 35 valstīm.

## Atsauces

## Ārējās saites
*
Mondegu

**Mondegu** (; ) ir garākā upe, kas pilnībā atrodas Portugāles teritorijā. Tās izteka atrodas 1425 metru augstumā Serra da Eštrelā, augstākajā kalnu grēdā kontinentālajā Portugāles daļā (t.i., neņemot vērā Portugāles salas). Tās garums ir 234 km, un tā ietek Atlantijas okeānā pie Figeiras da Fošas.

Uz upes atrodas divas hidroelektrostacijas.

## Atsauces
Zeļinskis

**Zeļinskis** (, no *zieleń* — 'zaļš' ; sieviešu dzimtē Zeļinska (*Zielińska*)) ir izplatīts poļu cilmes uzvārds. Cilvēki ar šo uzvārdu:

* Indreks Zeļinskis (*Indrek Zelinski*; 1974) — Igaunijas futbolists;
* Jurijs Zeļinskis (1934) — Latvijas un Izraēlas šaha meistars.
Jurijs Zeļinskis

**Jurijs Zeļinskis** (; dzimis  Odesā, miris  Beerševā) bija Latvijas un Izraēlas šahists.

## Biogrāfija
Šahu sācis spēlēt 13 gadu vecumā. Par meistarkandidātu kļuvis 1957. gadā, par PSRS sporta meistaru šahā — 1975. gadā. 1957. gadā armijas dienesta laikā kļuvis par Kauņas pilsētas šaha čempionāta uzvarētāju. 1969. gadā uzvarējis Rīgas pilsētas šaha čempionātā. Šajā turnīrā vēl izcīnījis 2. vietu 1970. gadā un divas reizes bijis 3. vietā (1972, 1973). No 1961. gada līdz 1988. gadam pārstāvējis Radiotehnika komandu Latvijas komandu šaha čempionātos, kur komandas sastāvā uzvarējis divas reizes (1963, 1979), trīs reizes (1976, 1980, 1984) bijis 2. vietā, un sešas reizes (1961, 1974, 1977, 1978, 1982, 1986) ieguvis 3. vietu. Tāpat Latvijas komandu šaha čempionātos vairākas reizes izcīnījis godalgotās vietās pie sava galdiņa. 1971. gadā pārstāvējis Latvijas sporta biedrību "Daugava" PSRS komandu kausā. 1960. — 1970. gados septiņas reizes piedalījies Latvijas šaha čempionātu finālos.

Bijis pazīstams arī kā korespondencšahists. Sasniedzis labus rezultātus PSRS korespondencšaha čempionātu finālos: dalīta 5.—6. vieta 10. čempionātā (1971—1972), 6. vieta 12. čempionātā (1975—1976). 1993. gadā kļuvis par Latvijas meistaru korespondencšahā.

Beidzis Rīgas Politehnisko institūtu. Pēc profesijas bijis inženieris konstruktors.

1990. gadu otrajā pusē pārcēlies uz dzīvi Izraēlā. Pārstāvējis Beerševas pilsētas šaha klubu.

## Vietas Latvijas šaha čempionātā
* 1963. gads — 11. vieta.
* 1970. gads — 7.—8. vieta.
* 1971. gads — izstājies pēc 4. kārtas.
* 1975. gads — 9.-10. vieta.
* 1977. gads — 9.-14. vieta.
* 1978. gads — 10. vieta.
* 1979. gads — 8. vieta.

## Atsauces

## Literatūra
* Žuravļevs, N.; Dulbergs, I.; Kuzmičovs, G. (1980), Latvijas šahistu jaunrade, Rīga, Avots., 63. — 65. lpp.
* Encyclopedia of Latvian chessplayers : 1900-2000 / compiled by Val Zemitis ; editors, J. Vitomskis ... [et al. ]. [ASV : b. n.], 2009 2 sēj. : il., portr. ; 29 cm.

## Ārējās saites
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (PSRS komandu kausi)
Tarika

**Tarika** (; *tarīqah*) ir sūfisma mācību metode un skola, kurā ar garīgām praksēm cenšas sasniegt hakikātu (*haqiqa*) jeb pilnīgu patiesību. Pastāv 12 tarikas, no kurām populārākā ir Mevlevīja.

Tarikas garīgo skolotāju sauc par muršīdu (*Murshid*), bet tarikas mācekļi ir murīdi (*Murīd*). Katrs murīds, uzklausot garīgā skolotāja ieteikumus, praktizē garīgās pilnveidošanās ceļu pie Dieva, kas katram ir atšķirīga, tā kā sūfisms atzīst katra tā sekotāja individuālo garīgo pasauli.

## Atsauces

## Ārējās saites
Raganošana

[thumb|175px|[Hanss Baldungs Grīns|Hansa Baldunga Grīna glezna: „Raganas”, 1508. gada kokgriezums]]
**Raganošana** jeb **buršana** ir prakse, kurai piedēvē maģiskas spējas un kuru veic indivīds vai sociāla grupa, izmantojot ezotēriskas vai okultas zināšanas. Raganošanas koncepts pasaules vēsturē ir pastāvējis daudzu atšķirīgu pasaules tautu kultūrās, tomēr katrā no tām tam piedēvē savādākas iezīmes.

Raganošana nereti ir sasaistīta ar reliģiju, pareģošanu un medicīnu. Tai lielākā nozīme ir kultūrās un grupās, kur dominē maģiski pasaules uzskati. Mūsdienās raganošanu pēta antropologi, sociologi un folkloristi.

## Skatīt arī
* Ragana
* Burvis
* Burtnieks
* Šamanisms
* Māņticība
* Nekromantija

## Atsauces
Sveins Tafts

**Sveins Tafts** (; dzimis ) ir bijušais Kanādas šosejas riteņbraucējs, uzvarējis 2006.—2007. gada UCI Amerikas tūres kopvērtējumā. Tafts ir divkārtējs Kanādas čempions grupas braucienā un vienpadsmitkārtējs čempions individuālajā braucienā.

## Personīgā dzīve
S. Tafts dzimis Lenglijā, Britu Kolumbijā, Kanādā. Viņa vectēvs Arne Tafts pārstāvēja Norvēģiju Olimpiskajās spēlēs distanču slēpošanā.

Tafts 15 gadu vecumā pameta skolu, lai ceļotu apkārt kopā ar savu suni. Vairākus nākamos gadus viņš pavadīja, kāpjot kalnos un veicot garus ceļojumus ar velosipēdu, to skaitā 4000 jūdžu ceļojumā uz Aļasku.

Pārstāvot *Symmetrics* riteņbraukšanas komandu, Tafts dzīvoja treilerī pie komandas īpašnieka Kevina Kaningema mājas Lenglijā. Blakus treilerī dzīvoja Tafta komandas biedrs Kristians Meiers. Komandas biedri viņus sauca par treileru parka puišiem, atsaucoties uz līdzību ar populāru kanādiešu televīzijas seriālu *[[Trailer Park Boys]]*.

## Sportista karjera
Tafts pirmoreiz sacensībās startēja 1999. gadā Britu Kolumbijas provinces čempionātā. Labs rezultāts viņam ļāva iekļūt *Broadmark Capital* komandā, kam sekoja īsi periodi *Mercury* un *Prime Alliance* komandās. Pirmos lielākos panākumus Tafts guva, pārstāvot Kanādas komandu *Symmetrics*, kas 2005.—2008. gadā bija augsta līmeņa komanda Ziemeļamerikā. 2004. gadā viņš pirmoreiz kļuva par Kanādas čempionu individuālajā braucienā.

Tafts tika iekļauts Kanādas sastāvā 2008. gada Olimpiskajām spēlēm Pekinā grupas un individuālajam braucienam. Ilgstoši turoties pirmajā vietā individuālajā braucienā, gala rezultātā Tafts bija 7. vietā.

Viņa augstvērtīgākais rezultāts ir otrā vieta 2008. gada Pasaules čempionātā individuālajā braucienā. Varēzē, Itālijā, notiekošajās sacensībās Tafts pēdējos piecos kilometros piedzīvoja tehnisku neveiksmi, sadurot velosipēda riepu.

2011. gadā Taftam bija jāstartē *Pegasus Cycling* sastāvā, bet komandai neizdevās piesaistīt plānotos sponsorus. Tafts tika piesaistīts Kanādas *Pro-Continental* komandai *[[SpiderTech-C10]]*. Tafts uzvarēja Kanādas čempionātā grupas un individuālajā braucienā. Augustā tika paziņots, ka nākamajā sezonā Tafts pievienosies Austrālijas komandai **'.

Tafts karjeru noslēdza 2019. gadā **' komandā.

## Atsauces

## Ārējās saites
Zigfrīds Trenko

**Zigfrīds Trenko** ( Rīga —  Rīga) bija Latvijas žurnālists, rakstnieks un šahists.

## Biogrāfija
Dzimis kurpnieka ģimenē. Beidzis 22. vidusskolu (1949) un Latvijas Valsts universitātes Filoloģijas fakultātes žurnālistikas nodaļu (1953). Strādājis par literāro līdzstrādnieku Liepājas laikrakstā "Komunists" (1954—1955), par mežmateriālu krāvēju Cesvaines mežsaimniecībā (1955), literāro līdzstrādnieku laikrakstā "Sports" (1955—1957), skatuves strādnieku Dailes teātrī (1957), literāro līdzstrādnieku laikrakstā "Cīņa" (1958—1960), atbildīgā sekretāra vietnieku laikrakstā "Rīgas Balss" un literāro līdzstrādnieku žurnālā "Liesma" (1960—1961), kā arī žurnālā "Šahs" (1963—1972), nodaļas redaktoru žurnālā "Zinātne un Tehnika" (1972—1979 un 1990—1991), redaktoru žurnālā "Dadzis" (1979—1983), galvenā redaktora vietnieku krievu valodā iznākošajā žurnālā "Daugava" (1983—1988), atbildīgo sekretāru laikrakstā "Skolotāju avīze" (1988—1989), māksliniecisko redaktoru Sadzīves pakalpojumu ministrijas Informācijas un reklāmas aģentūrā un žurnāla "Serviss" galveno redaktoru (1989—1990). Bijis redaktors arī žurnālos "Šahs Baltijā" (1992—1994), "*Latvian Correspondence Chess & Latvian Gambit*" (1998—2001) un "Latvijas Šaha Vēstnesis" (2002—2006). Latvijas Žurnālistu savienības biedrs (1959). Bijis arī sporta komentētājs Latvijas televīzijā un radio.

## Rakstnieks
Pirmā publikācija — stāsts "Divi soda metieni" žurnāla "Bērnība" 1961. gada 2. numurā. Rakstījis stāstus, humoreskas, ceļojumu aprakstus. Kopā ar Leonu Gvīnu (īstajā vārdā Leonīds Gurēvičs, dzimis 21.02.1941) sarakstījis romānus "Mainu dzīvokli..." (1978) un "Čūska zālājā" (1985). Savos darbos bieži pievērsies zinātniskās fantastikas žanram.
Sarakstījis biogrāfiskas grāmatas par basketbolistu Valdi Valteru — "Valters no VEF" (1982) un šahisti Mildu Lauberti — "Milda Lauberte — Latvijas pirmā šacha karaliene" (2011).

## Tulkotājs
Bijis pazīstams kā tulkotājs. Pazīstamākie tulkojumi: S.Lema "Solāris" (1970, no poļu valodas) un M.Koļesņikova "Izvēles tiesības" (1973, no krievu valodas).
Tulkojis latviešu rakstnieku darbus krievu valodā: A.Kolberga "Ēna" (1986), M.Zariņa "Un miglā kūpēja rudzu lauks" (1987), A.Freimaņa, A.Jakubāna, A.Skaiļa un citu darbus.

## Šahists
Bijis arī meistarkandidāts šahā. 1949. gadā PSRS jauniešu komandu čempionātā šahā pārstāvējis Latvijas komandu Rīgas pusfinālā pie 6. galdiņa.
 1953. gadā Viļņā pārstāvējis Latvijas komandu sporta biedrības "Spartak" komandu čempionātā šahā. 1979. un 1980. gadā uzvarējis Latvijas kultūras darbinieku šaha turnīrā, bet 1981. gadā bijis labākais Baltijas žurnālistu šaha turnīrā.

## Atsauces

## Literatūra
* 
* Encyclopedia of Latvian chessplayers : 1900—2000 / compiled by Val Zemitis ; editors, J. Vitomskis … [et al. ]. [ASV : b. n.], 2009 2 sēj. : il., portr. ; 29 cm.

## Ārējās saites
Mio My Mio

***Mio My Mio*** (; ) ir zviedru dueta *[[Gemini (duets)|Gemini]]* dziesma 1987. gada filmai *[[Mio in the Land of Faraway]]*. Dziesmas autori ir Benni Andešons un Bjērns Ulveuss, bijušie grupas ABBA dalībnieki. Dziesma tika ierakstīta angļu, zviedru un krievu valodā.

1987. gadā *Gemini* izdeva šīs dziesmas zviedru valodas kā singlu, kā arī dziesma tika izdota albuma *[[Geminism]]* sastāvā. *Mio min Mio* kļuva par hitu Zviedrijā, piecas nedēļas atrodoties Zviedrijas dziesmu topa pirmajās desmit vietās, ar visaugstāk sasniegto 3. vietu. Vēlāk arī citviet tika izdota dziesmas angļu valodas versija, bet tā neguva tik lielu popularitāti, kā Zviedrijā.

1987. un 1988. gadā *[[Columbia Records|CBS Records]]* izdeva *Mio in the Land of Faraway* oficiālo skaņu celiņu LP un CD formātā ar *Mio My Mio* tā sastāvā.

1987. gadā dziesma tika izpildīta divas reizes Zviedrijas televīzijas šovā *[[Jacobs Stege]]*. Pirmajā reizē tika izpildīta zviedru valodas versija, bet otrajā reizē, kas bija šova īpašā sērija, tika izpildīta angļu valodas versija. Šī īpašā sērija tika uzņemta Maskavā, un tajā piedalījās arī Krievijas popzvaigzne Alla Pugačova un zviedru grupa *[[Europe (grupa)|Europe]]*.

1988. gada februārī krievu valodas versija tika izdota kā zils flexi-disc singls kopā ar žurnāla *Kругозор* februāra izdevumu. Krievu skaņuplatē izdotā versija bija mono formātā un arī tā bija miksēta citādāk nekā angļu un zviedru versijas, jo flauta, kas abās versijās skanēja pēc katra teikuma dziesmas pantos, šajā versijā nebija iekļauta.

Karina Glenmarka, dziesmas soliste, šo dziesmu izpildīja 1998. gadā ABBA repertuāram veltītos koncertos ar nosaukumu *Fran Waterloo to Duvemala*. Koncertu nosaukums ir vārdu spēle, kas nozīmē gan "No Vaterlo līdz Duvemolai", gan "No *[[Waterloo (dziesma)|Waterloo]]* (populāras ABBA dziesmas) līdz Duvemolai (Benni un Bjērna mūzikla "Kristīna no Duvemalas" norises vietai)".

## Panākumi dziesmu sarakstos
Singls bija *Svensktoppen* dziesmu topā sešas nedēļas, sasniedzot trešo vietu.

## Atsauces

## Ārējās saites
* "Mio min Mio" sniegums Zviedrijas singlu topos
Rubiju dzimta

**Rubiju dzimta** (*Rubiaceae*), arī **madaru dzimta**, ir divdīgļlapju klases dzimta. Tajā ietilpst vairāk nekā 600 ģintis un vairāk nekā 11 tūkstoši sugu. Tā ir ceturtā lielākā segsēkļu dzimta.

Galvenokārt rubiju dzimtas augi aug tropos un subtropos. Pārsvarā koki, krūmi, liānas, retāk arī lakstaugi. Augiem ir divdzimumu ziedi, tiem ir divkāršs apziednis, sakārtoti cimozās ziedkopās. Vienkāršas, veselas lapas, kas sakārtotas pretēji vai arī mieturī. Skaldauglis ar sīkām sēklām. Vairākas sugas tiek kultivētas, tostarp kafijkoku sugas, kas ir starp pasaulē vērtīgākajiem kultūraugiem.

Latvijā aug vienīgi lakstaugi, konstatētas 4 ģintis (20 sugas), populārā ir madaru ģints (16 sugas, 3 no tām ir aizsargājamas).

## Atsauces

## Ārējās saites

* Latvijas daba
Viktors Vekselbergs

**Viktors Vekselbergs** (; dzimis  Drohobičā, Ukrainā) ir ebreju tautības Krievijas un Ukrainas uzņēmējs, miljardieris. Kopš 2004. gada dzīvo Šveicē.

Uzņēmējdarbību sācis derīgo izrakteņu ieguves jomā. Ir uzņēmumu grupas *[[Renova]]* direktoru padomes priekšsēdētājs. Darbojies naftas biznesā, ir viens no bijušajiem Tjumeņas naftas ieguves kompānijas *[[TNK-BP]]* līdzīpašniekiem. 2012. gadā, kad *[[Rosneft]]* pārpirka privāto naftas kompāniju, V. Vekselbergs kļuva par tobrīd bagātāko cilvēku Krievijā (18 miljardi dolāru pēc aģentūras *[[Bloomberg]]* vērtējuma), apsteidzot Ališeru Usmanovu. Veicis lielas investīcijas Soču olimpisko spēļu organizācijā, galvenokārt viesnīcās. Pēc *[[Forbes]]* datiem 2015. gadā V. Vekselbergs bija ceturtais bagātākais cilvēks Krievijā (14,2 miljardi dolāru).

Līdz ar investīcijām nekustamajos īpašumos citās vietās Eiropā, V. Vekselbergs nodarbojas ar uzņēmējdarbību arī Latvijā. 2014. gadā valsts pārpirka V. Vekselbergam piederošu kompāniju "Biroju centrs Ezerparks", kas bija īpašnieks ēkai Talejas ielā 1, kurā atrodas Valsts ieņēmumu dienests (līdz tam valsts ēku nomāja).

## Atsauces
Apatīts

thumb|Apatīts
**Apatīti** (no  — 'meloju') ir fosfātu klases minerālu kopums ar kopējo ķīmisko formulu Ca10(PO4)6(OH,F,Cl)2. Tiem raksturīga bāli zaļgana, zila, dzeltenzaļa vai arī rozā krāsa ar stikla spīdumu. Nosaukums saistīts ar to, ka dabā apatītu var sastapt dažādos veidos, tādēļ tas bieži tiek sajaukts ar citiem minerāliem (berilu, diopsitu, turmalīnu).

## Īpašības
Apatīta kopējā ķīmiskā formula ir Ca10(PO4)6(OH,F,Cl)2, ir trīs atšķirīgi apatīta veidi: *apatīts:* Ca10(PO4)6(OH)2, *fluorapatīts* Ca10(PO4)6(F)2 un *hlorapatīts*: Ca10(PO4)6(Cl)2. Pēc sastāva un satura: kalcija oksīds (СаО): 53—56%;fosfora(V) oksīds Р2O5: 41%; fluors (F): līdz 3,8% (fluorapatītā); hlors (Cl) : līdz 6,8% (hlorapatītā); saturā arī var atrast mangāna, dzelzs, stroncija, alumīnija, torija, kalcija karbonāta — CaСО3 (karbonātapatīts) piemaisījumus.

Kristālu forma ir prizmatiska līdz adatveidīga, retāk īsi stabveidīga un tablešveidīga. Minerālu agregāti ir cukurveidīgas, blīvas masas. Apatīts ir izplatīts nogulumiežos kā smalki šķiedraina konkrēcija — fosforīts.

Kolekcijām izmanto kvalitatīvi slīpētu, caurspīdīgu vai puscaurspīdīgu kristālu, atsevišķi vai kopā ar kādu citu iezi.

Galvenā apatīta atšķirība ir kristālu ārējais prizmatiskais izskats. Atšķirībā no berila, apatītam ir mazāka cietība.

 Mugurkaulniekiem apatīts ir galvenā kaulu un zobu neorganiskā sastāvdaļa.

## Atradnes
Lielas rūpnieciskas apatīta atradnes ir retas. Vislielākā apatīta atradne pasaulē ir Hibīnu atradne Kolas pussalā, Krievijā. Tur iegūst apatīta rūdu, kas sastāv no fluorapatīta un eleolīta. Lielu gabalu apatīta kristāli (tā saucamais moroksīts) ir atrodami Baikāla ezera piekrastē, Sļudjankas atradnē (Irkutskas apgabalā). Apatīta atradnes ir zināmas arī Brazīlijā, Meksikā, ASV, Čīlē, Dienvidāfrikā, Somijā, Spānijā, Norvēģijā un citur.

## Izmantošana
Apatīts tiek izmantots kā izejviela fosforu saturošiem minerālmēsliem, fosforam un fosforskābei. To izmanto melnajā un krāsainajā metalurģijā, keramikas un stikla rūpniecībā. Juvelieri apatītu gandrīz neizmanto, jo minerāla cietība ir ļoti zema un minerāls ir trausls. Juvelierapatīta izmērs ir mazs — līdz 5 karātiem, reti līdz 20 karātiem, taču apatīti ir nozīmīgi kolekcionēšanā. Vislielākais apatīta kristāls (augstas kvalitātes) tika atrasts Kenijā un svēra 147 karātus.

## Literatūra
* *Ферсман А. Е.* Наш апатит. — М., 1968
* *Киевленко Е. Я., Чупров В. И.* Декоративные коллекционные минералы. — М.: Недра, 1987. — 223 с.
* *Волошин А. В., Майстерман С. А.* Минералы Кольского полуострова. — Мурманское книжное издательство, 1983. — 110 с. .

## Ārējās saites

* Апатит на Кристаллов. NET (рус.)
* Апатит в GeoWiki
* Номенклатура надгруппы апатитов
2016. gada Pasaules čempionāts hokejā junioriem

**2016. gada Pasaules čempionāts hokejā junioriem** norisinājās no  līdz  Helsinkos, Somijā. Spēles tika aizvadītas Hartwall Arena un Helsinku ledus hallē. Šis bija jau 40. oficiālais Pasaules čempionāts hokejā junioriem.

## Augstākā divīzija
### Pirmā kārta
#### A grupa

|}

#### B grupa

|}

### Turnīrs par palikšanu

### Izslēgšanas kārta

#### Fināls

### Vietu sadalījums un statistika

#### Vietu sadalījums

## Ārējās saites
*Starptautiskās hokeja federācijas oficiālā mājaslapa
Pjotrs Murdzja

**Pjotrs Murdzja** (; dzimis  Gdaņskā) ir Polijas starptautiskais lielmeistars šaha kompozīciju risināšanā (2002). FIDE starptautiskais meistars (1994).

## Biogrāfija
Četras reizes izcīnījis medaļas Polijas junioru šaha čempionātos: divas zelta (1991, 1995) un divas sudraba (abas 1993) dažādās vecuma grupās. Četras reizes uzvarējis Polijas junioru šaha komandu čempionātos (1990, 1991, 1992, 1993), kuros pārstāvējis savas dzimtās pilsētas Gdaņskas klubu "Gedania". 1994. gadā debitējis Polijas šaha čempionāta finālā, kurā vēl piedalījies 1997., 2003. un 2004. gados. Bijis pirmais starptautiskos šaha turnīros Hamburgā (B turnīrs, 1996), Svidņicā (1998) un Legņicā (2003), divos pēdējos no kuriem izpildījis starptautiskā lielmeistara normas.

Pazīstams kā viens no labākajiem šaha kompozīciju risinātājiem. Septiņas reizes ir uzvarējis Pasaules čempionātā šaha kompozīciju risināšanā individuālajā vērtējumā (2002, 2005, 2006, 2008, 2009, 2012, 2013) un piecas reizes bijis otrais šajās sacensībās (2001, 2004, 2010, 2014, 2016). Tāpat deviņas reizes ir uzvarējis Pasaules čempionāta šaha kompozīciju risināšanā komandu vērtējumā (2009, 2010, 2011, 2012, 2013, 2014, 2015, 2016, 2017). Deviņas reizes uzvarējis Eiropas čempionātā šaha kompozīciju risināšanā individuālajā vērtējumā (2006, 2008, 2009, 2012, 2012, 2013, 2014, 1916, 2017) un piecas reizes komandu vērtējumā (2009, 2013, 2014, 2015, 2017). Līdz 2015. gadam sešpadsmit reizes uzvarējis Polijas čempionātā šaha kompozīciju risināšanā. 2002. gadā kļuvis par pirmo Polijas šahistu, kuram piešķirts starptautiskā lielmeistara nosaukums šaha kompozīciju risināšanā.

Beidzis Gdaņskas universitātes Filoloģijas un vēstures fakultāti. Kopš 2009. gada strādā par apmācību vadītāju Polijas šaha federācijā.

## Atsauces

## Ārējās saites
*
Toksiskā šoka sindroms

**Toksiskā šoka sindroms** (**TSS** no ; arī **stafilokoku toksiskā šoka sindroms**) ir akūts, sistēmisks, potenciāli fatāls stāvoklis, ko izraisa baktēriju toksīni, attīstoties multiorgānu disfunkcijas sindromam (MODS). To izraisa zeltainais stafilokoks un *Streptococcus pyogenes*. Tā ir smagākā streptokoku infekcijas sarežģījumu forma.

Strauji progresējošo toksiskā šoka sindromu izraisa toksīnu producējošie zeltainais stafilokoks un *[[Streptococcus pyogenes]]* (A grupas streptokoki) celmi.

Bakteriālie toksīni darbojas kā superantigēni, aktivizējot lielu skaitu T šūnu un provocē masīvu imūno citokīnu producēšanu, ko klīniski pavada drudzis, nieze, šoks un strauji progresējoša MODS.

Akūts toksiska šoka sindromu pavada drudzis, nieze, hipotensija, MODS un deskvamācija.

Toksiskā šoka sindroma gadījumā ir nekavējoties jāstabilizē hemodinamika un jāuzsāk antibakteriāla terapija. Ir jāatjauno šķidrumu bilanci un ir jākoriģē asinsspiediens, uzsākot terapiju ar vazopresīviem medikamentiem (piemēram, noradrenalīns, adrenalīns), kas ir pamats šoka terapijā. Papildus terapijā var izmantot aģentus (vielas), kas bloķē superantigēnus, tai skaitā intravenozā imūnglobulīna ievadi, kas neitralizē toksīnus.

## Atsauces
Kacpers Pjoruns

**Kacpers Pjoruns** (; dzimis , Lovičā) ir Polijas FIDE starptautiskais lielmeistars (GM, 2012) un starptautiskais lielmeistars šaha kompozīciju risināšanā (2011).

## Biogrāfija
2007. gadā uzvarējis Polijas junioru šaha čempionātā U16 vecuma grupā. 2007. gadā kļuvis par FIDE meistaru (FM), bet 2008. gadā par starptautisko meistaru šahā (IM). 2009. gadā izcīnījis bronzas medaļu Pasaules jauniešu čempionātā šahā. 2010. gadā Polaņicazdrojā uzvarējis Akibas Rubinšteina memoriālā. 2013. gadā Bidgoščā bijis labākais Polijas šaha ātrspēles čempionātā. 2015. gadā uzvarējis starptautiskajā šaha turnīrā Barselonā un Bavārijas atklātajā šaha čempionātā. Sekmīgi piedalījies arī vairākos Polijas komandu šaha čempionātos. 

Divas reizes pārstāvējis Polijas komandu Eiropas U18 komandu šaha čempionātos: 2008. gadā izcīnījis zelta medaļas gan komandu, gan individuālajā vērtējumā, bet 2009. gadā saņēmis sudrabu komandu vērtējumā. 2013. gadā Varšavā pārstāvējis Polijas otro komandu Eiropas komandu šaha čempionātā. 2016. gadā pārstāvējis Polijas komandu 42. šaha olimpiādē Baku. Pasaules komandu šaha čempionātā piedalījies 2017. gadā un komandu vērtējumā izcīnījis bronzas medaļu. Eiropas komandu šaha čempionātā piedalījies 2017. gadā un individuālajā vērtējumā izcīnījis bronzas medaļu. 2018. gadā pārstāvējis Polijas komandu 43. šaha olimpiādē Batumi un individuālajā vērtējumā izcīnījis bronzas medaļu.

Pazīstams kā viens no labākajiem šaha kompozīciju risinātājiem. Piecas reizes ir uzvarējis Pasaules čempionātā šaha kompozīciju risināšanā individuālajā vērtējumā (2011, 2014, 2015, 2016, 2017) un septiņas reizes ir uzvarējis kopā ar komandu (2011, 2012, 2013, 2014, 2015, 2016, 2017). 2011. gadā kļuvis par otro Polijas šahistu (pēc Pētera Murdzjas), kuram piešķirts starptautiskā lielmeistara nosaukums šaha kompozīciju risināšanā, bet 2012. gadā par vienu no retajiem šahistiem, kuram ir gan FIDE lielmeistara, gan šaha kompozīciju lielmeistara nosaukums.

2017. gadā Varšavā uzvarējis Polijas šaha čempionātā. 2018. gada maijā izcīnījis otro vietu Polijas šaha čempionātā. 2019. gada martā Skopjē izcīnījis bronzas medaļu Eiropas individuālajā šaha čempionātā. 2019. gada maijā Varšavā izcīnījis otro vietu Polijas šaha čempionātā. 2024. gada maijā Žešovā ierindojies 6. vietā Polijas šaha čempionātā. 2025. gada maijā ierindojies 6. vietā Polijas šaha čempionātā.

## Atsauces

## Ārējās saites
Giro dell'Emilia

***Giro dell'Emilia*** ir šosejas riteņbraukšanas sacensības, kas notiek sezonas beigās Emīlijā-Romanjā, Itālijā. Kopš 2005. gada sacensības tiek organizētas ar 1.HC statusu un iekļautas UCI Eiropas tūres kalendārā.

## Uzvarētāji kopš 2000. gada

## Atsauces

## Ārējās saites

*
Windows-1257

***Windows-1257*** (*Windows Baltic*) ir viena baita kodu lappuse, ko izmanto latviešu, igauņu un lietuviešu valodas atbalstam ''Microsoft Windows''. Šī kodu lappuse ir līdzīga ISO 8859-13, bet atšķiras kodi A1, A5, B4, FF un 80–9F, ko *Windows* viena baita kodu lappusēs tipiski aizņem grafiskie simboli. *Windows-1257* nav savietojams ar vecākajiem ISO 8859-4 un ISO 8859-10 kodējumiem.

Līdzīgi kā citām kodu lappusēm, šajā kodu lappusē atbalstītās valodas var tikt atbalstītas arī citās kodu lappusēs. Igauņu valodā var rakstīt arī izmantojot *[[Windows-1252]]*. Izmantojot šo lapu ir iespējams (bet tā darīts tiek reti) rakstīt poļu un vācu valodā. Vācu valodai specifiskās rakstzīmes būs identiskas tām, kas izmantotas *Windows-1252*. 

Mūsdienu pielietojumos *Windows-1257* vietā vēlams izmantot Unikodu.

## Kodu lappuses izkārtojums
Tabulā parādīts *Windows-1257* izkārtojums. Katrai rakstzīmei norādīts Unikoda ekvivalents un tā decimālais kods.

## Ārējās saites
* Windows 1257 reference chart
* IANA Charset Name Registration of windows-1257
* Unicode mapping table for Windows 1257
* Unicode mappings of windows 1257 with "best fit"
Izomaltoze

thumb|250px|Izomaltozes struktūrformula
**Izomaltoze** ir disaharīds, kas ir līdzīgs maltozei un ir tās izomērs, sastāv no divām glikozes vienībām, savienotām ar α-(1-6) saiti. Izomaltoze ir glikozes karamelizācijas produkts.

## Atsauces